5. ΝΟΜΟΘΕΤ. ΔΙΑΤΑΓΜΑ υπ' αριθ. 958 της 23 Δεκ. 1941/7 Φεβρ. 1942 Περί τρόπου εκτελέσεως επειγούσης φύσεως έργων αρμοδιότητος Υπουργείου Δικαιοσύνης κλπ. Δια του άρθρ. 5 του Ν.Δ. 624 της 27/28 Απρ. 1948 (τόμ. 1) επικυρούται ο άνω νόμος διατηρών την ην είχεν ισχύν κατά την δημοσίευσιν του Ν.Δ/τος τούτου. Άρθρ.1.-Αι διατάξεις του από 11/14 Αυγ. 1941 υπ' αριθ. 379 Νομοθετικού Διατάγματος "περί του τρόπου εκτελέσεως επειγούσης φύσεως έργων αρμοδιότητος του Υπουργείου Εθνικής Προνοίας" (τόμ. 35) ισχύουσι και δια την εκτέλεσιν έργων αρμοδιότητος Υπουργείου Δικαιοσύνης. Όπου εν τω ως άνω Νομοθετικώ Διατάγματι αναγράφεται Υπουργείον, εν προκειμένω νοείται ως αρμόδιον δια τα έργα αρμοδιότητος Υπουργείου Δικαιοσύνης, το Υπουργείον Δικαιοσύνης, όπου Υπουργός, νοείται ως αρμόδιος, ο Υπουργός της Δικαιοσύνης, όπου Συμβούλιον, νοείται ως αρμόδιον το κατά το άρθρον 17 του Νόμου 5986 (9.Γζ.2) Συμβούλιον του Υπουργείου Δικαιοσύνης, όπου δε Υπηρεσίαι, νοείται εν προκειμένω ως αρμοδία, η Διεύθυνσις των Τεχνικών υπηρεσιών του Υπουργείου Δικαιοσύνης. Άρθρ.2.-Δια Κανονιστικού Διατάγματος εφ' άπαξ εκδοθησομένου θέλουσι κωδικοποιηθή εις ενιαίον κείμενον αι ισχύουσαι διατάξεις της οργανώσεως της σήμερον λειτουργούσης Τεχνικής Υπηρεσίας του Υπουργείου Δικαιοσύνης συμπληρούμεναι και τροποποιούμεναι ως προς την αρμοδιότητα, τας οργανικάς θέσεις και τα ζητήματα προσωπικού, την εν γένει λειτουργίαν και οργάνωσιν της Υπηρεσίας. (Η Υπηρεσία αύτη, από της δημοσιεύσεως του παρόντος αποτελεί οργανικήν Διεύθυνσιν του Υπουργείου Δικαιοσύνης υπαγομένην απ' ευθείας εις τον Υπουργόν της Δικαιοσύνης και ονομαζομένην "Διεύθυνσις Τεχνικών Υπηρεσιών".) Η εντός ( ) διάταξις αντικατεστάθη δια του ανωτέρω νέου Οργανισμού του Υπουργείου Δικαιοσύνης. Άρθρ.3.-Η ισχύς του παρόντος Νόμου συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως, πάσα δε διάταξις αντικειμένη εις αυτόν καταργείται. Βλ. όμως περιορισμόν της ισχύος των νομοθετικών πράξεων των κατοχικών Κυβερνήσεων δια του ΣΤ' Ψηφ. της Δ' Αναθ. Βουλής του 1946 (τόμ. 1) εις ισχύν ως απλών νόμων. 